Държавен вестник, бр. 43, 2011 г., стр. 21

БРОЙ  43	
Д Ъ Р Ж А В Е Н  В Е С Т Н И К 	
СТР.  21  
най-голяма подкрепа се ползват производителите 
на електрическа енергия от ВЕИ, за които са 
осигурени:
o Приоритетно присъединяване към мрежата;
o Гарантирано изкупуване на произведената 
електроенергия;
o Гарантирана възвръщаемост чрез преферен­
циални цени на произведената електроенергия;
o Облекчено кредитиране;
o Облекчени административни процедури.
Извън системата на преференциално цено­
образуване други механизми за насърчаване 
развитието на ВЕИ на практика не се прилагат. 
Отчитаме още, че при производството на енер­
гия от възобновяеми източници за топлинни и 
охладителни нужди механизмите за подкрепа 
не са развити в достатъчна степен. 
Цените на енергията, произведена от възобно­
вяеми източници, са единствените, които ще 
намаляват в по-дългосрочна перспектива предвид 
прогреса на производствените технологии. Це­
ните на традиционните енергийни ресурси ще се 
повишават поради изчерпването на изкопаемите 
ресурси и техните екологични характеристики. 
Тези две тенденции ще доведат до сближаване 
на съществуващите ценови различия. През след­
ващото десетилетие обаче не се очаква нуждата 
от подкрепа за навлизането на ВЕИ да отпадне.
4. Цели
Националната задължителна цел, която 
България трябва да постигне, е 16% от общото 
крайно потребление на енергия в страната през 
2020 г. да бъде от възобновяеми източници, 
като страната получава най-ниското допълни­
телно увеличение (6,6%) спрямо останалите 
държави членки. 
Националната цел трябва да бъде постигната 
чрез увеличаване на производството на електри­
ческа енергия от възобновяеми източници, на 
крайното потребление на енергия от възобно­
вяеми източници за отопление и охлаждане и 
на потреблението на енергия от възобновяеми 
източници в транспорта. От секторните цели 
единствено тази за потребление на възобно­
вяеми източници в транспортния сектор е 
задължителна – 10-процентов дял на енергия 
от възобновяеми източници в транспортното 
потребление до 2020 г.
Постигането на националната цел през 2020 г. 
зависи основно от постиженията в областта 
на енергийната ефективност при крайното по­
требление на енергия, при транспортирането/
разпределението на електрическа и топлинна 
енергия и при потреблението на електрическа 
енергия за собствените нужди на централите. 
Това е и причината политиката в областта на 
енергийната ефективност и тази за поощрява­
не на възобновяемата енергия да бъдат тясно 
синхронизирани с оглед постигане на национал­
ните цели в двете направления при най-ниски 
разходи и с възможно най-висок положителен 
икономически резултат.
В Прогнозния документ и в Националния 
план за действие за енергията от възобновяеми 
източници е направена оценка, че: 
o При съществуващите механизми за на­
сърчаване развитието на ВЕИ ще е свързано 
с неоправдано високи обществени разходи по­
ради насърчаване само на част, при това – на 
скъпоструващи ресурси и технологии, от една 
страна, и ще бъде небалансирано спрямо съ­
ществуващия технически потенциал на ВЕИ, 
от друга страна; 
o При подобряване на съществуващите 
механизми за насърчаване на ВЕИ и при 
разширяване на техния обхват развитието на 
ВЕИ ще бъде постигнато с по-ниски разходи 
за обществото; 
o При едновременно подобряване на енергий­
ната ефективност и на механизмите за насърча­
ване на ВЕИ националната цел може да бъде 
значително преизпълнена. Преизпълнението на 
целта ще позволи на страната да продава „излишъ­
ка“ – 1685 хил. тне за периода 2011 – 2020 г. – чрез 
приетите механизми за трансфер на сертификати 
към други държави в ЕС.
Фиг 5. Свръхпроизводство/недостиг на енергия, произведена от възобновяеми източници в България, 
2010 – 2020 г., при подобряване на механизмите за насърчаване на ВЕИ, ktoe
Свръхпроизводство/недостиг на енергия произведена от възобновяеми 
източници в България, 2010-2020г. , при подобряване на механизмите за 
насърчаване на ВЕИ, ktoe
57
186
231
53
-140
50
144
346
481
375
289
1
-200
-100
0
100
200
300
400
500
600
2010
2012
2014
2016
2018
2020
ktoe
Сценарий за сравнение 
Сценарий за допълнителна енергийна ефекивност 
Източник: Национален план за действие за енергията от възобновяеми източници съгласно Дирек­
тива 2009/28